უნივერსიტეტის ღონისძიებების პორტალი

LECTURA DANTIS /დანტეს წაკითხვა – ოცდამეთვრამეტე ქება
2019-05-31 19:00 (Asia/Dubai)
31 მაისს, 19:00 საათზე, ილიას სახელმწიფო უნივერსიტეტის წიგნის სახლში „ლიგამუსი“ ყოველკვირეული შეხვედრების ციკლის Lectura Dantis ფარგლებში გაიმართება შეხვედრა, სადაც წავიკითხავთ და გავაანალიზებთ ოცდამეთვრამეტე ქებას.
შეხვედრების ციკლი ეძღვნება დანტეს „ღვთაებრივი კომედიის“ ნელსა და დაკვირვებულ წაკითხვა-ანალიზს.
პროფესორმა ნოდარ ლადარიამ თითქმის დაასრულა ევროპული და მსოფლიო ლიტერატურის ამ უმნიშვნელოვანესი წიგნის ახალი პროზაული თარგმანი და სწორედ ეს, ჯერ კიდევ გამოუქვეყნებელი ქართული ტექსტი გახდება შეხვედრების კითხვისა და განხილვის საგანი.
შეხვედრების ციკლის მიზანია დანტეს, როგორც ევროპულ კულტურაზე რეფლექსიის გამორჩეული ობიექტის, და დანტეს, როგორც ევროპული კულტურის თვითრეფლექსიის განსაკუთრებული ფიგურის, ანალიზი, რათა უკეთ შევძლოთ იმის გაგება, თუ რა არის ის, რასაც დღეს ჩვენ ევროპას ვუწოდებთ.

დრო: 31 მაისი, 19:00 საათი
ადგილმდებარეობა: წიგნის სახლი „ლიგამუსი“ (ილია ჭავჭავაძის გამზ. N32), ილიას სახელმწიფო უნივერსიტეტი
დასწრება თავისუფალია.

თეო ხატიაშვილის წიგნის „ფარაჯანოვი“ პრეზენტაცია
2019-06-01 18:20
1-ლ ივნისს, 18:20 საათზე, ექსპოჯორჯიას მე-11 პავილიონში თბილისის წიგნის საერთაშორისო ფესტივალი 2019-ის ფარგლებში ილიაუნის ლიტერატურული კლუბი გეპატიჟებათ თეო ხატიაშვილის წიგნის „ფარაჯანოვი“ პრეზენტაციაზე.
გამოცემა „ილიაუნის გზამკვლევის“ სერიაში გამოვიდა და ეს არის სერგო ფარაჯანოვის, მითიური საბურველით მოცული პიროვნებისა და შემოქმედის, მთლიანობაში აღქმის, თავად ფარაჯანოვის, როგორც ხელოვნების ნაწარმოების, გამოკვეთის წარმატებული მცდელობა.
წიგნი ასევე მოიცავს ფარაჯანოვის ოთხი ფილმის სტილისტურ ანალიზს და მიმოიხილავს პოლიტიკურ ფონს, როგორც საბჭოთა კავშირის რეპრესიულ გარემოს, ასევე მე-20 საუკუნის 90-იანი წლების ეროვნული მოძრაობის პერიოდში შექმნილ ნაციონალისტურ შეუწყნარებლობას, რომელიც უშუალოდ შეეხო სერგო ფარაჯანოვს.
თეო ხატიაშვილის ეს ნაშრომი მნიშვნელოვანია იმითაც, რომ ითვალისწინებს უშიშროების არქივში დაცულ საიდუმლო დოკუმენტაციას ფარაჯანოვის შესახებ, რომელიც არც ისე დიდი ხნის წინ გახდა ხელმისაწვდომი.
წიგნს ავტორი, ილიაუნის ასოცირებული პროფესორი, თეო ხატიაშვილი წარადგენს.
დასწრება თავისუფალია.

ფრენსის ფუკუიამას წიგნის ,,პოლიტიკური წესრიგის წარმოშობა" თარგმანის პრეზენტაცია
2019-06-02 14:40
2 ივნისს, 14:40 საათზე, თბილისის წიგნის საერთაშორისო ფესტივალზე, ექსპო ჯორჯიას მე-11 პავილიონის მთავარ სცენაზე, გაიმართება ფრენსის ფუკუიამას წიგნის ,,პოლიტიკური წესრიგის წარმოშობა” თარგმანის პრეზენტაცია.
წიგნს წარადგენენ ილიას სახელმწიფო უნივერსიტეტის ბიბლიოთეკის ხელმძღვანელი თეო ყაველაშვილი და პროექტის ხელმძღვანელი, პროფესორი დავით აფრასიძე.
წიგნის თარგმნაზე მუშაობდნენ ილიას სახელმწიფო უნივერსიტეტის პროფესორები და თანამშრომლები, კერძოდ: გია ნოდია, დავით აფრასიძე, გიორგი გვალია, ბიძინა ლებანიძე, ანა მიქაუტაძე, თამარ ქუმსიაშვილი. რედაქტორები: გია ნოდია, დავით აფრასიძე.
წიგნი ითარგმნა საქართველოში ამერიკის საელჩოს წიგნების თარგმნის პროგრამის ფარგლებში და გამოიცა ილიას სახელმწიფო უნივერსიტეტის გამომცემლობაში.

დრო: 2 ივნისი, 14:40 საათი.
ადგილმდებარეობა: ექსპო ჯორჯიას მე-11 პავილიონი (წერეთლის გამზ. 118).

საერთაშორისო ვორქშოფი „საუნივერსიტეტო რეფორმის სოციოკულტურული ასპექტები საქართველოში: უნივერსიტეტი სტაბილური საზოგადოებისათვის“
2019-06-03 11:00
3 ივნისს, 11:00 საათზე, ილიას სახელმწიფო უნივერსიტეტის წიგნის სახლში „ლიგამუსი“ გაიმართება საერთაშორისო ვორქშოფი „საუნივერსიტეტო რეფორმის სოციოკულტურული ასპექტები საქართველოში: უნივერსიტეტი სტაბილური საზოგადოებისათვის“.
ვორქშოფი ილიას სახელმწიფო უნივერსიტეტისა და კენტის უნივერსიტეტის თანამშრომლობით ტარდება. სადისკუსიოდ მოწვეულნი არიან მკვლევრები ჰუმანიტარული და სოციალური მეცნიერებების სფეროდან, ქართული და ევროპული უნივერსიტეტებიდან: ილიას სახელმწიფო უნივერსიტეტი, საქართველო; კენტის უნივერსიტეტი, დიდი ბრიტანეთი; რურის უნივერსიტეტი, ბოხუმი, გერმანია; საქართველოს უნივერსიტეტი, საქართველო.

სამუშაო ენები: ქართული, ინგლისური
დრო: 3 ივნისი, 11:00 საათი
ადგილმდებარეობა: წიგნის სახლი „ლიგამუსი“ (ი. ჭავჭავაძის გამზ. N32)
დასწრება თავისუფალია.

საინფორმაციო შეხვედრა კომპანია „WORCO” წარმომადგენელთან
2019-06-03 15:00
3 ივნისს, 15:00 საათზე, ილიაუნის E კორპუსის სტუდენტურ სივრცეში კომპანია “WORCO” წარმომადგენლები შეხვდებიან ილიას სახელმწიფო უნივერსიტეტის სტუდენტებსა და კურსდამთავრებულებს.
საინფორმაციო შეხვედრაზე სტუდენტები მოისმენენ პრეზენტაციას სადაც დეტალურად გაეცნობიან ინფორმაციას კომპანიისა და დასაქმების პირობების შესახებ.
WORCO პირველი ქართული საქმიანი ქსელია, რომელიც აერთიანებს ბიზნესს, დასაქმებულებს, დასაქმების მსურველებს ან უბრალოდ საქმიანი ქსელის მოყვარულებს.
საინფორმაციო შეხვედრაზე დასწრების მსურველებმა შეავსეთ სააპლიკაციო ფორმა.

დრო: 3 ივნისი, ორშაბათი, 15:00 საათი
ადგილმდებარეობა: E კორპუსის სტუდენტური სივრცე, ილიაუნი, ჩოლოყაშვილის 3/5.

ლუმიერის უნივერსიტეტის პროფესორთა მოხსენებები აუტიზმის შესახებ
2019-06-03 17:00
3 ივნისს, 17:00 საათზე, E206 აუდიტორიაში ლუმიერის უნივერსიტეტის ლიონი-2 (საფრანგეთი) ფსიქოლოგიის ინსტიტუტის წარმომადგენლები, რომელთა მასპინძელია დიმიტრი უზნაძის ინსტიტუტი, წაიკითხავენ მოხსენებებს.

„აუტიზმი: ინტერდისციპლინარული საჭიროება და ტრანსდისციპლინარული პერსპექტივა“

პროფესორი ერიკ ჟაკე განიხილავს აუტიზმისადმი განსხვავებულ მიდგომებს (ნეირო-კოგნიტური, გენეტიკური, ფსიქოდინამიკური, სხვ.), მათ წარმომავლობასა და შედარებით ანალიზს.

„აუტიზმისადმი კლინიკური მიდგომა: თერაპიული მედიაცია და აუტისტური სპექტრის აშლილობის მქონე პირებზე ზრუნვის კლინიკური შეფასება“

პროფესორი ან ბრენი ისაუბრებს აუტისტური სპექტრის მქონე ბავშვებისა და ზრდასრულებისათვის შემუშავებულ თერაპიის სხვადასხვა მეთოდსა (ფერწერული, მუსიკალური, სხვ.) და გავრცელებული მეთოდების კლინიკური შეფასების სხვადასხვა მოდელზე.

სამუშაო ენა: ინგლისური (უზრუნველყოფილი იქნება ქართული თარგმანი)
დრო: 3 ივნისი, 17:00 საათი
ადგილმდებარეობა: E206 აუდიტორია (ქ. ჩოლოყაშვილის გამზირი N3/5), ილიას სახელმწიფო უნივერსიტეტი
დასწრება თავისუფალია.

საჯარო ლექცია: „გამოვლენილი ბზარები: პირველი მსოფლიო ომის შესახებ წინააღმდეგობრივ მეხსიერებათა კანონიკა ევროპაში“
2019-06-03 17:00
3 ივნისს, 17:00 საათზე, ისტორიკოსი გერგელი რომსიკსი (უნგრეთი) ილიას სახელმწიფო უნივერსიტეტის G 106 აუდიტორიაში წაიკითხავს საჯარო ლექციას: „გამოვლენილი ბზარები: პირველი მსოფლიო ომის შესახებ წინააღმდეგობრივ მეხსიერებათა კანონიკა ევროპაში“.
უკვე ათეული წელია, რაც ფორმირების პროცესში მყოფი ევროპული მეხსიერების კულტურის ორი ბირთვის – ჰოლოკოსტისა და პოსტკომუნისტური მნემონური პრაქტიკების – ოპოზიციამ ინტენსიური დისკუსიის საგნად მეხსიერება და მემორალიზაცია აქცია როგორც ევროკავშირში, ისე მის გარეთ. კოლექტიური მეხსიერების ამ „ხარვეზის“ შესახებ რეფლექსია ყოფილი „რკინის ფარდის“ ორივე მხარისთვის დამახასიათებელ ისტორიებსა და რეფლექსიურ პრაქტიკებს შორის განსხვავებებს გამოკვეთს და ხაზს უსვამს „მეხსიერებათა კონკურენციას“, ერთი მხრივ, მონანიებისა და, მეორე მხრივ, მსხვერპლად ყოფნის კულტურებს შორის, რომლებიც, შესაბამისად, „დასავლეთისა“ და „აღმოსავლეთის“ ქვეყნებთან ასოცირდებიან. მიუხედავად იმისა, რომ დისკურსის „გულაგი vs ჰოლოკოსტი“ ასპექტები კრიტიკის საფუძველს იძლევა, ვერ უარვყოფთ ამ იდეის პროდუქტიულობას მეხსიერების შესწავლის სწრაფად მზარდ სფეროში. ტოტალიტარული წარსულის მემორალიზაციის შესახებ არსებულ ინტენსიურ დისკუსიასთან შედარებით ინტერესი პირველი მსოფლიო ომისადმი, მისი 100 წლისთავის მიუხედავად, ამ მხრივ ნაკლებია სამეცნიერო წრეებში თუ არა, საზოგადო ასპარეზზე მოღვაწე ინტელექტუალებსა და მეხსიერების „ანტერპრენერებს“ შორის მაინც. კლაუს ლეგევის „ევროპული მეხსიერების შვიდ წრეში“ „დიდი ომი“ ფიგურირებს, როგორც მნიშვნელოვანი, თუმცა არა სრულად დამოუკიდებელი, კომპონენტი და წარმოდგენილია, როგორც სინეკდოქე, რომელიც მიუთითებს იმ საყოველთაო მობილიზაციის ქარტეხილსა და მასობრივ საბრძოლო დანაკარგზე, ომში ჩართულ ინდუსტრიულ ქვეყნებს თავს რომ დაატყდა.
მომხსნებელი მიმოიხილავს დასავლეთ ევროპული მეხსიერების კანონებს და დაადასტურებს არგუმენტებს, რომ მდინარე ელბის დასავლეთით სახელმწიფოებრიობის ფორმირების თანამედროვე პროცესები მეტწილად დიდ ომამდე განვითარდა და, შესაბამისად, ომის მეხსიერება იმთავითვე შეერწყა მე-19 საუკუნის ელიტისტური ლიბერალური ჰეგემონიის მომდევნო ხანაში ამ ნაციონალური სახელმწიფოების კონსტიტუირების შესახებ განვითარებულ სააზროვნო დისკურსს. მოგვიანებით, განსაკუთრებით 1945 წლის შემდგომი ლიბერალური დემოკრატიის ეპოქაში, ამ რეფლექსიამ მიმართულება შეიცვალა და რეკონსტრუირდა, როგორც, ერთი მხრივ, მშვიდობიანი დემოკრატიული სახელმწიფოს და, მეორე მხრივ, ომისგან უკიდურესად დაზარალებულ ევროპულ სახელმწიფოთა ტრანსნაციონალური სოლიდარობის მშენებლობის ორაზროვანი თემა. ხსენებული პროცესების განმავლობაში ომის გამოცდილებამ უფრო მეტად შეიძინა მაკონსტიტუირებელი ფუნქცია, ვიდრე მისი საერთაშორისო პოლიტიკური შედეგების შეფასებამ.
მომხსენებლის შესახებ
გერგელი რომსიკსი, უნგრეთის მეცნიერებათა აკადემიის ჰუმანიტარულ კვლევათა ცენტრის უფროსი მკვლევარი, ბუდაპეშტის ეოტვოშ ლორანდის სახელობის უნივერსიტეტის სოციალურ მეცნიერებათა ფაკულტეტზე ასწავლის.
სადოქტორო დისერტაცია დაიცვა თანამედროვე საერთაშორისო ისტორიის მიმართულებით, ჰაბსბურგების იმპერიის მემკვიდრეობისა და ომთაშორის პერიოდში პოლიტიკურ აზროვნებასა და ისტორიოგრაფიაში მისი როლის შესახებ. რომსიკსმა მოიპოვა სადოქტორო და პოსტ-სადოქტორო გრანტები შემდეგი ინსტიტუციებიდან: Zeit Stiftung, ჰამბურგი, Collegium Budapest, Financial Research Plc, ბუდაპეშტი; ევროპის ისტორიის ინსტიტუტი, მაინცი; ტომ ლანტოსის ინსტიტუტი; იგი იყო მიწვეული მკვლევარი კოლუმბიის უნივერსიტეტის ჰარიმანის ინსტიტუტში ორი აკადემიური წლის განმავლობაში. 2014-2017 წწ. ხელმძღვანელობდა ნიუ იორკის უნგრული კულტურის ცენტრს.
მეცნიერის კვლევის ძირითადი სფეროა პოლიტიკური აზროვნების ისტორია და ისტორიოგრაფია. რამდენიმე მონოგრაფიის ავტორია, მათ შორის წიგნებისა „მითი და მეხსიერება“ (Myth and Remembrance) (2006) და „მეხსიერება ჰაბსბურგების იმპერიის შესახებ“ (The Memory of the Habsburg Empire) (2010). ასევე აინტერესებს კოლექტიურ მეხსიერებასა და მნემონურ პრაქტიკებთან დაკავშირებული საკითხები და საერთაშორისო პოლიტიკის თეორიის ტრადიცია; ამჟამად მონაწილეობს ორ მსხვილ პროექტში: Trianon100, რომელიც შეისწავლის 1920 წ. სამშვიდობო ხელშეკრულების გავლენას უნგრეთისა და ცენტრალური ევროპის სოციალურ და პოლიტიკურ პროცესებზე ისტროიულ-სოციოლოგიური პერსპექტივიდან და მენტალიტეტების ისტორიას; რომსიკსი უნგრეთის ეროვნული კვლევითი ფონდის მიერ დაფინანსებული პროექტის „ჰორტის ეპოქის ცნობარი“ (The Handbook of the Horthy Era) ასოცირებული რედაქტორი და აკადემიური კოორდინატორია. ამჟამად მუშაობს მონოგრაფიაზე მე-20 საუკუნის უნგრულ მნემონურ კულტურათა შესახებ.

სამუშაო ენა: ინგლისური
დრო: 3 ივნისი, 17:00 საათი
ადგილმდებარეობა: G106 აუდიტორია (გ. წერეთლის ქ. N1), ილიას სახელმწიფო უნივერსიტეტი
დასწრება თავისუფალია.

ილიას სახელმწიფო უნივერსიტეტისა და სან დიეგოს სახელმწიფო უნივერსიტეტის ახალი ტექნოლოგიური კორპუსის გახსნა
2019-06-04 10:00
4 ივნისს, 10:00 საათზე, ილიას სახელმწიფო უნივერსიტეტისა და სან დიეგოს სახელმწიფო უნივერსიტეტის (SDSU) ახალი ტექნოლოგიური კორპუსი გაიხსნება.
ღონისძიებას დაესწრებიან სან დიეგოს სახელმწიფო უნივერსიტეტის მე-9 პრეზიდენტი ადელა დე ლა ტორე, ილიას სახელმწიფო უნივერსიტეტის რექტორი გიგა ზედანია, ათასწლეულის გამოწვევის კორპორაციის ვიცე-პრეზიდენტი ანტონი ველჩერი, ათასწლეულის გამოწვევის ფონდი – საქართველოს აღმასრულებელი დირექტორი მაგდა მაღრაძე, SDSU საქართველოს დეკანი ჰალილ გუვენი და სხვა სტუმრები.
ოთხსართულიანი, 4600 კვადრატული მეტრის ახალი საგანმანათლებლო შენობა ვაკის პარკთან, ქ. ჩოლოყაშვილის გამზირზე, SDSU საქართველოსა და ილიას სახელმწიფო უნივერსიტეტის თანამშრომლობის ფარგლებში აშენდა.
უახლესი ტექნოლოგიებით აღჭურვილ შენობაში განთავსებულია საერთაშორისო სტანდარტების ელექტრული ინჟინერიისა და სამშენებლო ინჟინერიის ლაბორატორიები, საკლასო ოთახები და სამუშაო სივრცეები.
4 ივნისს სტუმრებს ჩაუტარდებათ ტური ახალ საგანმანათლებლო კორპუსში.
შენობის აღჭურვა დასრულებულია და პირველ სტუდენტებს სექტემბერში უმასპინძლებს. აქ ისწავლიან სან დიეგოს სახელმწიფო უნივერსიტეტი – საქართველოსა და ილიას სახელმწიფო უნივერსიტეტის სტუდენტები.
პროექტი განხორციელდა ათასწლეულის გამოწვევის კორპორაციის მეორე კომპტაქტისა და ილიას სახელმწიფო უნივერსიტეტის ფინანსური მხარდაჭერით.

დისკუსია თემაზე: „საუნივერსიტეტო რეფორმის სოციოკულტურული ასპექტები საქართველოში: უნივერსიტეტი სტაბილური საზოგადოებისათვის“
2019-06-04 13:00
4 ივნისს, სამშაბათს, 13.00 საათზე, ილიას სახელმწიფო უნივერსიტეტის წიგნის სახლ „ლიგამუსში“ გაიმართება მრგვალი მაგიდა-დისკუსია თემაზე: „საუნივერსიტეტო რეფორმის სოციოკულტურული ასპექტები საქართველოში: უნივერსიტეტი სტაბილური საზოგადოებისათვის“.
დისკუსია იმართება ილიას სახელმწიფო უნივერსიტეტის შედარებითი ლიტერატურის ინსტიტუტისა და კენტის უნივერსიტეტის (დიდი ბრიტანეთი) თანამშრომლობით ორგანიზებული საერთაშორისო ვორქშოფის ფარგლებში.
მასში მონაწილეობენ: კენტის უნივერსიტეტის, დიდი ბრიტანეთი, პროფესორი დევიდ აიერსი; ილიას სახელმწიფო უნივერსიტეტის პროფესორები: გიგა ზედანია, ნინო დობორჯგინიძე, გია ნოდია, ოლივერ რაისნერი, სერგო რატიანი, ლევან ცაგარელი, ტიმოთი ბლაუველთი; რურის უნივერსიტეტის, ბოხუმი, გერმანია, პროფესორი მირია ლეკე; საქართველოს უნივერსიტეტის, თბილისი, პროფესორი თინათინ ბოჭორიშვილი.
მოდერატორი: ბელა წიფურია.
დისკუსიის ფარგლებში ჰუმანიტარული და სოციალური მეცნიერებების პერსპექტივიდან დასმული იქნება შეკითხვები საუნივერსიტეტი სისტემის სოციალური/სოციოკულტურული როლის შესახებ საქართველოში: როგორ უნდა შევაფასოთ საუნივერსიტეტო განათლების მოდერნიზაციისა და ევროპეიზაციის შედეგები ისეთ ზოგად მიზნებთან მიმართებაში, როგორებიცაა: თანასწორობისა და თანაბარუფლებიანობის ღირებულებების ერთგულება საზოგადოებაში; სტაბილური და პროგრესზე ორიენტირებული გარემოს ჩამოყალიბება ქვეყანაში.

სამუშაო ენები: ქართული, ინგლისური
დრო: 4 ივნისი, 13:00 საათი
ადგილმდებარეობა: წიგნის სახლი „ლიგამუსი“ (ი. ჭავჭავაძის გამზ. N32)
დასწრება თავისუფალია.

კინომცოდნეობის საერთაშორისო სამეცნიერო საზაფხულო სკოლა
2019-06-04 13:55
ქართულ საზოგადოებაში, მის კულტურულ და სახელოვნებო ნაწილში, ათწლეულებია ისმის აზრი, რომ ეროვნული კინემატოგრაფი არცთუ სახარბიელო მდგომარეობაშია. ამ შემთხვევაში, უპირველესად, ახალი ქართული ფილმების ხარისხს გულისხმობენ და მთავარი კრიტიკაც სწორედ კინოშემქნელებზე მოდის; ჩვენი პროექტის მიზანია არსებული პრობლემა უფრო ფართო კონტექსტში იქნეს განხილული და დაისვას კონკრეტული კითხვები: რა მდგომარეობაშია დღეს ამ დარგის თეორიული მხარე, თავად კინოს თეორია? სწავლების რა დონე გვაქვს ამ მხრივ აკადემიურ სასწავლებლებში? რა ძირითადი გამოწვევები უდგას ამ დისციპლინას მსოფლიოში?
ჩვენი მიზანია ამა წლის ივლისში ილიას სახელმწიფო უნივერსიტეტის ბაზაზე, მის ერთ-ერთ სამთო სასტუმროში, ყაზბეგში, ერთი კვირით ჩავატაროთ კინომცოდნეობის საერთაშორისო სამეცნიერო საზაფხულო სკოლა. პროექტი ითვალისწინებს საერთაშორისო მკვლევარ-ექსპერტების ჩამოყვანას და ამ დარგის ქართველი ლექტორ-პროფესორების მოწვევას, რომლებიც სკოლის მონაწილეებს საკუთარ ხედვებს გაუზიარებენ და სხვადასხვა თემის შესახებ გამართავენ ლექციებს. ჩვენი სურვილია, პროექტში ჩავრთოთ სტუდენტები განსხვავებული, მაგრამ მაინც ურთიერთმონათესავე დისციპლინებიდან, კერძოდ, ხელოვნებისა და კულტურის სოციოლოგიიდან, ხელოვნებათმოცდნეობიდან, კულტურის კვლევებიდან, ფილოსოფიიდან და, რა თქმა უნდა, კინომცოდნეობიდან.
საზაფხულო სკოლა, რომელიც მოიცავს სასწავლო და პრაქტიკულ კომპონენტებს, გაიმართება 7 დღის განმავლობაში. მის ფარგლებში იმუშავებს 6 პლენარული სექცია:
▪ კინოს თეორია: წარსული და დღეს
▪ კინოენის არსი
▪ კინოკრიტიკის ისტორია
▪ კინოს თეორია ინტერდისციპლინარულ ჭრილში
▪ ქართული კინო დღეს და ახალი გამოწვევები
▪ კინოს სოციალური და პოლიტიკური განზომილება
ყოველ სამუშაო დღეს გაიმართება ორი ლექცია-სემინარი. გარდა ამისა, პროექტის სპეციფიკიდან გამომდინარე, ყოველდღე, ლექცია-სემინარების დასრულების შემდგომ, გაიმართება კინოჩვენება. ჩვენება დასრულდება დისკუსიით. თითოეულ ფილმზე განრიგით შერჩეული 2-3 სტუდენტი მომდევნო დღეს შემოგვთავაზებს ნაჩვენები ფილმის რეცენზიას, რომელიც საჯაროდ გაანალიზდება. ეს ფორმატი კიდევ უფრო გაზრდის დამსწრე სტუდენტების პროექტში ჩართულობასა და ენთუზიაზმს.
სეზონურ სკოლაში მონაწილეობას მიიღებენ:
გოგი გვახარია – ხელოვნებათმცოდნეობის დოქტორი, კინომცოდნე, კინოთეორეტიკოსი, კინოკრიტიკოსი, ჟურნალისტი; ილიას სახელმწიფო უნივერსიტეტის სრული პროფესორი, კინომცოდნეობის პროგრამის ხელმძღვანელი
დინარა მაღლაკელიძე – კინომცოდნე, ჰუმბოლტის უნივერსიტეტის დოქტორი/მეცნიერ-მკვლევარი, ილიას სახელმწიფო უნივერსიტეტის მოწვეული პროფესორი; Creative Europe-ის საქართველოს დესკის მედიაპროგრამის კოორდინატორი; ბერლინი
თეო ხატიაშვილი – ხელოვნებათმცოდნე, კინომცოდნე, დოქტორი, ილიას სახელმწიფო უნივერსიტეტის სრული პროფესორი; საქართველოს კინემატოგრაფისტთა კავშირის წევრი
ჯოვანი ვიმერკატი – კინომკვლევარი, კინოთეორეტიკოსი. ლონდონის მეტროპოლიტენ უნივერსიტეტის კინომცოდნეობის ფაკულტეტის კურსდამთავრებული; ბეირუთის ამერიკული უნივერსიტეტის მაგისტრი მედიაკვლევებში. მისი წერილები გამოქვეყნებულია გამოცემებში: The Guardian, Cinema Scope, Sences of Cinema, IndieWire და ა. შ.
არმან ფატიჩი – კინოკრიტიკოსი, კინომცოდნე. მარიბორის უნივერსიტეტის ხელოვნებათმცოდნეობის მაგისტრი; სხვადასხვა დროს ბერლინალეს, ზაგრების, ვარშავის კინოფესტივალების ჟიურის წევრი. მისი წერილები გამოქვეყნებულია FIPRESCI-ში.
ლექციებს წაიკითხავენ აგრეთვე პროექტის ორგანიზატორები:
ნინო მხეიძე – ილიას სახელმწიფო უნივერსიტეტის ასოცირებული პროფესორი, კინომცოდნეობის პროგრამის ხელმძღვანელი
ალექსანდრე გაბელია – კინოკრიტიკოსი, კინომცოდნე, ილიას სახელმწიფო უნივერსიტეტის ხელოვნებათმცოდნეობის ფაკულტეტის დოქტორანტი
გიორგი გაბელია – სოციოლოგი, თბილისის ივანე ჯავახიშვილის სახელობის უნივერსიტეტის სოციოლოგიის დოქტორანტი
პროექტში მონაწილეობა შეუძლიათ საქართველოს მასშტაბით ყველა უნივერსიტეტის სხვადასხვა სასწავლო საფეხურის სტუდენტებს (მათ შორის სტატუსშეჩერებულ ან აკადემიურ შვებულებაში მყოფ სტუდენტებს), რომლებიც დაინტერესებული არიან კინოკრიტიკით და კინოს შესახებ სამეცნიერო მსჯელობით.
სკოლის თარიღები: 24 ივლისი – 31 ივლისი
მონაწილეობასთან დაკავშირებულ ყველა ხარჯს (მგზავრობა, განთავსება, კვება) ფარავს ორგანიზატორი მხარე.
კონკურსის ფარგლებში შეირჩევა არაუმეტეს 18 სტუდენტი-მონაწილე შემდეგი მოთხოვნების საფუძველზე:

სამოტივაციო წერილი

რეცენზია-სტატია სასურველ ფილმზე ან კინოტენდენციაზე

მოკლე რეზიუმე (CV)

გთხოვთ, დაინტერესებულმა პირებმა აღნიშნული ფაილები 15 ივნისის ჩათვლით გამოგზავნოთ შემდეგ ელექტრონულ მისამართზე:
summerschoolinfilmstudies@gmail.com
პროექტი დააფინანსა შოთა რუსთაველის საქართველოს ეროვნულმა სამეცნიერო ფონდმა.
პროექტის ორგანიზატორები: ალექსანდრე გაბელია, გიორგი გაბელია, ნინო მხეიძე
2019 წელი

დომინიკ ჰოროდისკის საჯარო ლექცია
2019-06-04 14:00
4-5 ივნისს, 15:00 საათზე, ილიაუნის A101 აუდიტორიაში ილიას სახელმწიფო უნივერსიტეტის სამართლის სკოლის ორგანიზებით გაიმართება დომინიკ ჰოროდისკის საჯარო ლექცია შემდეგ თემებზე:
საერთაშორისო საინვესტიციო სამართლის შესავალი კურსი

ინვესტიციების ცნება
პირდაპირი უცხოური ინვესტიციების (FDI) ცნება
საერთაშორისო საინვესტიციო სამართლის ისტორია
საინვესტიციო არბიტრაჟის სისტემა – მიმოხილვა

საერთაშორისო საინვესტიციო სამართლის სამართლებრივი რეჟიმი და იურისდიქცია

ორმხრივი საინვესტიციო ხელშეკრულება
მრავალმხრივი საინვესტიციო ხელშეკრულება
საინვესტიციო სამართლის დაცვა ევროკავშირის სამართალში

ინვესტორთა დაცვის სტანდარტები

უპირატესი ხელშეწყობის რეჟიმი
ნაციონალური რეჟიმი
სამართლიანი და თანასწორი მოპყრობა
არადისკრიმინაციული რეჟიმი

საერთაშორისო საინვესტიციო სამართალსა და ევროპულ სამართალს შორის არსებული შესაბამისობა და შეუსაბამობა

Achmea-ს გადაწყვეტილების მიმოხილვა
Achmea-ს გადაწყვეტილების შედეგები
Achmea-ს გადაწყვეტილებაზე წევრი სახელმწიფოების განცხადებები

„სახელმწიფო სტიპენდიები სტუდენტებს“ პროგრამის ფარგლებში არსებულ კონკურსში ამ საჯარო დისკუსიაში მონაწილეობა შეფასდება 1%-ით.
მომხსენებლის შესახებ

დომინიკ ჰოროდისკი ვარშავის (პოლონეთი) სოციალურ და ჰუმანიტარულ მეცნიერებათა უნივერსიტეტის სამართლის ფაკულტეტის ასისტენტ-პროფესორი და პოლონეთის რესპუბლიკის გენერალური საბჭოს მრჩეველია. მისი აკადემიური და პროფესიული ინტერესების განსაკუთრებულ სფეროს წარმოადგენს საერთაშორისო საინვესტიციო სამართალი და არბიტრაჟი, ბიზნესსამართალი და კომერციული კომპანიების სამართალი. დომინიკ ჰოროდისკი არის პოლონეთის წარმომადგენელი საინვესტიციო არბიტრაჟში; 20-ზე მეტი აკადემიური ნაშრომის ავტორია.

სამუშაო ენა: ინგლისური
დრო: 4-5 ივნისი, 14:00-დან 17:00 საათამდე
ადგილმდებარეობა: A101 აუდიტორია (ი. ჭავჭავაძის გამზ. N32), ილიას სახელმწიფო უნივერსიტეტი

საზაფხულო სკოლა სახვითი და გამოყენებითი ხელოვნების პროგრამის სტუდენტებისათვის
2019-06-05 16:58
2019 წლის 15-20 ივლისს ილიას სახელმწიფო უნივერსიტეტის მეცნიერებათა და ხელოვნების ფაკულტეტისა და სახვითი და გამოყენებითი ხელოვნების ცენტრის ორგანიზებით უნივერსიტეტის აბასთუმნის ბაზაზე გაიმართება საზაფხულო პლენერი (სახელოვნებო საზაფხულო სკოლა).
პლენერში მონაწილეობის მისაღებად კონკურსანტებმა უნდა წარმოადგინონ მინიმუმ 10 ჩანახატი (ფანქარი, ტუში, ნახშირი, სანგინა და სხვა) და ერთი ფერწერული ნამუშევარი (აკვარელი, გუაში, ტემპერა, ზეთი). კომისია შეაფასებს სხვადასხვა მასალის (გრაფიკული და ფერწერული) ფლობის უნარსა და ნამუშევრების კომპოზიციურობას, რის საფუძველზეც შეარჩევს საზაფხულო სახელოვნებო სკოლის მონაწილეებს.
პლენერში მონაწილეობა შეუძლიათ სახვითი და გამოყენებითი ხელოვნების ძირითადი და დამატებითი პროგრამის სტუდენტებს.
ვაკანტური ადგილების რაოდენობა: მაქს. 10 სტუდენტი
კონკურსანტებმა ნამუშევრები უნდა წარმოადგინონ 10-დან 14 ივნისის ჩათვლით სახვითი და გამოყენებითი ხელოვნების ცენტრის ადმინისტრაციაში (მის.: ი. ჭავჭავაძის N32, ოთახი D609). პლენერის მონაწილეთა შესარჩევი კონკურსის შედეგები ცნობილი გახდება 19 ივნისს.
მონაწილეთა ტრანსპორტირებას, კვებასა და აბასთუმნის ბაზაზე განთავსებას უზრუნველყოფს ილიას სახელმწიფო უნივერსიტეტი.
დამატებითი ინფორმაციის მისაღებად დაუკავშირდით პლენერის კოორდინატორს, სახვითი და გამოყენებითი ხელოვნების ცენტრის დირექტორს, თამარ ცაგარელს (ელფოსტა: tamar.tsagareli@iliauni.edu.ge).

ლექცია თემაზე: ,,განვითარებაზე ორიენტირებული აზროვნება"
2019-06-05 17:00
ილიას სახელმწიფო უნივერსიტეტში ბრიჯვოტერსის უნივერსიტეტის პროფესორი პოლინა საბინინი წაიკითხავს ლექციას თემაზე: ,,განვითარებაზე ორიენტირებული აზროვნება”. ლექცია გაგრძელდება სამუშაო შეხვედრით თემაზე: ,,ლოგიკური, მათემატიკური და სივრცითი აზროვნების განვითარება სამაგიდო თამაშების გამოყენებით”. ღონისძიება დასრულდება 19:30 საათზე.
შეხვედრაზე დასწრების მსურველებმა გთხოვთ შეავსეთ მარტივი სარეგისტრაციო ფორმა.

დრო: 5 ივნისი, 17:00 საათი.
ადგილმდებარეობა: E კორპუსის სტუდენტური სივრცე, -1 სართული, ქ. ჩოლოყაშვილის გამზ. N3/5.

საჯარო ლექცია „გურიელი“ – ბრენდის შექმნა და განვითარება“
2019-06-05 17:00
5 ივნისს, 17:00 საათზე, ილიას სახელმწიფო უნივერსიტეტის E 405 აუდიტორიაში ილიაუნის ბიზნესის სკოლის ოთხივე კურსის დაინტერესებულ სტუდენტებს ვიწვევთ ქართული ჩაის ბრენდის, „გურიელის“, გენერალური დირექტორის, მიხეილ ჭკუასელის, საჯარო ლექციაზე: „გურიელი“ – ბრენდის შექმნა და განვითარება.
შეხვედრაზე დასწრების მსურველებმა 5 ივნისის 12:00 საათამდე უნდა გაიარონ ელექტრონული რეგისტრაცია: https://forms.gle/AmaCFY8qtGVLh2oU7
*პროგრამის „სახელმწიფო სტიპენდიები სტუდენტებს“ ფარგლებში არსებულ კონკურსში ამ საჯარო ლექციაში მონაწილეობა შეფასდება 1%-ით.
შეგახსენებთ, რომ სასტიპენდიო კონკურსის მონაწილეებმა ელექტრონული რეგისტრაციის გარდა უნდა გაიარონ რეგისტრაცია შეხვედრის დაწყებისას და დასრულებისას, რისთვისაც საჭიროა პირადობის დამადასტურებელი მოწმობა.
სტიპენდიის კონკურსში მონაწილეთათვის რეგისტრაციის დაწყების დრო: 16:50 საათი.
დრო: 5 ივნისი, 17:00 საათი.
ადგილმდებარეობა: E 405 აუდიტორია (ქ. ჩოლოყაშვილის გამზ. №3/5), ილიას სახელმწიფო უნივერსიტეტი

შიდასაუნივერსიტეტო ჩემპიონატი ფრენბურთში
2019-06-05 18:34
2019 წლის 23 ივნისს ილიას სახელმწიფო უნივერსიტეტის სტუდენტურ საქმეთა დეპარტამენტი ატარებს შიდასაუნივერსიტეტო ჩემპიონატს ფრენბურთში (4vs4)
შეჯიბრში მონაწილეობა შეუძლიათ მხოლოდ ილიაუნის სტუდენტებს. თითოეული გუნდი დაკომპლექტებული უნდა იყოს როგორც ვაჟებით, ასევე გოგონებით. გუნდის წევრთა მაქსიმალური რაოდენობაა 6.
დაინტერესების შემთხვევაში გთხოვთ შეავსოთ ელექტრონული სარეგისტრაციო ფორმა: https://forms.gle/HbqGJ1hJTgLPEfaM7
რეგისტრაციის ბოლო ვადა: 21 ივნისი

საკონტაქტო ინფორმაცია
Facebook-გვერდი: iliaunistudentaffairs
Facebook-ჯგუფი: iliauni.sport
ტელ.: (+995 514) 778989; (032 2) 22 00 09 (270)
ელფოსტა: student.affairs@iliauni.edu.ge
მის.: ქ. ჩოლოყაშვილის გამზირი 3/5 ოთახი F105

წიგნის „ოცი წელი საპარლამენტო კონტროლის გარეშე“ პრეზენტაცია
2019-06-05 19:00
5 ივნისს, 19:00 საათზე, ილიაუნის წიგნის სახლში „ლიგამუსი“ ილიას სახელმწიფო უნივერსიტეტის სამართლის სკოლის ასოცირებული პროფესორის, ვახუშტი მენაბდის, მკვლევრების – გვანცა ჯიქიას, ნათია სვანიძისა და თორნიკე გერლიანის – წიგნის „ოცი წელი საპარლამენტო კონტროლის გარეშე“ მეორე გადამუშავებული გამოცემის პრეზენტაცია გაიმართება.
ნაშრომი აღწერს საქართველოს პარლამენტის მიერ საზედამხედველო ფუნქციის შესრულებას 1995-დან 2018 წლის ჩათვლით. ის პირველი დოკუმენტია, რომელიც სისტემურად მიმოიხილავს საკანონმდებლო ორგანოს წინაშე მდგარ გამოწვევებს, როგორც საკანონმდებლო ჩარჩოს, ისე მისი იმპლემენტაციის თვალსაზრისით, და სახავს ამ პრობლემების გადალახვის გზებს.
ნაშრომი პირველად 2017 წელს გამოიცა, თუმცა 2018 წლის კონსტიტუციურმა ცვლილებებმა, ისევე, როგორც საქართველოს პარლამენტის მიერ ახალი რეგლამენტის დამტკიცებამ, საჭირო გახადა მისი გადამუშავება და მეორედ გამოცემა. ავტორები პრეზენტაციაზე სწორედ ამ ცვლილებებზე გაამახვილებენ ყურადღებას.
კვლევა მომზადებული და გამოცემულია „ღია საზოგადოების ფონდის“ ფინანსური მხარდაჭერით. ავტორების მიერ კვლევაში გამოთქმული მოსაზრება შესაძლოა არ გამოხატავდეს ფონდის პოზიციას, შესაბამისად, ფონდი პასუხისმგებელი არ არის მასალის შინაარსზე.
„სახელმწიფო სტიპენდიები სტუდენტებს“ პროგრამის ფარგლებში არსებულ კონკურსში ამ საჯარო დისკუსიაში მონაწილეობა შეფასდება 1%-ით.
ღონისძიებაზე დამსწრე პირებს უფასოდ დაურიგდებათ ნაშრომის განსაზღვრული რაოდენობა.

დრო: 5 ივნისი, 19:00 საათი
ადგილმდებარეობა: ილიას სახელმწიფო უნივერსიტეტი, წიგნის სახლი „ლიგამუსი“ (ი. ჭავჭავაძის გამზ. N32)
დასწრება თავისუფალია.

სამეცნიერო კაფე: „გადაშენების პირას მყოფი სახეობები და მათი გადარჩენა“
2019-06-06 19:00
6 ივნისს, 19:00 საათზე, ვაკის მედიათეკაში ილიას სახელმწიფო უნივერსიტეტის პროფესორი ზურაბ გურიელიძე წაიკითხავს საჯარო ლექციას „გადაშენების პირას მყოფი სახეობები და მათი გადარჩენა“.
თემის მოკლე აღწერა

სახეობების გადაშენება მიმდინარეობს ჩვენს საუკუნეშიც, 21-ე საუკუნეში უკვე გადაშენდა რამდენიმე სახეობა, როგორებიცაა: მდინარე იანძის დელფინი, პირენეული იბექსი, ველურ ბუნებაში გადაშენებული აღმოჩნდა სუმატრული მარტორქა და ხმალრქიანი ორიქსი, გადაშენების პირასაა ადაქსი. საქართველოშიც მრავალი სახეობა აღმოჩნდა საფრთხის წინაშე მაგ., დასავლეთკავკასიური ჯიხვი, ნიამორი, ჯიქი და სხვები. გადარჩენის ერთ-ერთი მნიშვნელოვანი გზა ტყვეობაში გამრავლება და მათი ბუნებაში დაბრუნებაა, მაგრამ ეს რთული პროცესია და ცხოველის განსაკუთრებულ მომზადებას მოითხოვს. მომხსენებელი ისაუბრებს, როგორ უნდა განვითარდეს ეს პროცესები, როგორ უნდა შევაფასოთ რა საფრთხის წინაშე იმყოფება ცხოველი და როგორ დავაბრუნოთ ბუნებაში – როგორ გადავარჩინოთ.
მომხსენებლის შესახებ

ზურაბ გურიელიძემ 1981 წელს დაამთავრა თბილისის სახელმწიფო უნივერსიტეტის ბიოლოგიის ფაკულტეტი ზოოლოგიის სპეციალობით. მუშაობდა ნაკრძალების მთავარ სამმართველოში, ზოოლოგიიის ინსტიტუტში, არასამთავრობო ორგანიზაცია ნაკრესში, დაცული ტერიტორიების განვითარების პროექტში.
ზურაბ გურიელიძე ილიას სახელმწიფო უნივერსიტეტის პროფესორი და თბილისის ზოოპარკის დირექტორი, აგრეთვე ბუნების დაცვის მსოფლიო კავშირის, სახეობათა გადარჩენის კომისიის, ჯიხვისნაირების სპეციალისტთა ჯგუფის წევრია; მუშაობს მსხვილი ძუძუმწოვრების ქცევაზე, ეკოლოგიასა და კონსერვაციაზე, ასევე ზღვის ბიოლოგიაზე.
დრო: 6 ივნისი, 19:00 საათი
ადგილმდებარეობა: ვაკის პარკი, მედიათეკა
დასწრება თავისუფალია.

საჯარო ლექცია „ადგილობრივი მმართველობა – გამოსავლის ძიება რუხი ზონიდან“
2019-06-06 19:00
6 ივნისს, 19:00 საათზე, ილიას სახელმწიფო უნივერსიტეტის A409 აუდიტორიაში პროექტის „ადგილობრივი მმართველობა – გამოსავლის ძიება რუხი ზონიდან“ ფარგლებში გაიმართება ილიას სახელმწიფო უნივერსიტეტის ასოცირებული პროფესორის, კონსტიტუციური კვლევების ცენტრის დირექტორის, გიორგი მელაძის საჯარო ლექცია.
პროექტი „ადგილობრივი მმართველობა – გამოსავლის ძიება რუხი ზონიდან“ ილიას სახელმწიფო უნივერსიტეტის კონსტიტუციური კვლევების ცენტრისა და გერმანიის საერთაშორისო თანამშრომლობის საზოგადოების ადგილობრივი თვითმმართველობის მხარდაჭერის პროგრამის (GIZ) ფინანსური მხარდაჭერით ხორციელდება.
პროექტის ძირითადი მიზანია, ხელი შეუწყოს მრავალმხრივ დიალოგს ადგილობრივ თვითმმართველობასა და მოსახლეობას შორის ადგილობრივი თვითმმართველობის რეფორმის საკითხებთან დაკავშირებით. პროცესში ფართო საზოგადოების ჩართვის მიზნით პროექტი მოიცავს კვლევით და კამპანიური შინაარსის ღონისძიებებს. ამავდროულად, ითვალისწინებს ადგილობრივ თვითმმართველობასთან დაკავშირებული სამართლებრივი საფუძვლების ანალიზს, აღნიშნულ თემატიკაზე ძირითადი პრობლემების გამოკვეთასა და საზოგადოებრივი ცნობიერების ამაღლებას.
„სახელმწიფო სტიპენდიები სტუდენტებს“ პროგრამის ფარგლებში არსებულ კონკურსში ამ საჯარო დისკუსიაში მონაწილეობა შეფასდება 1%-ით.

დრო: 6 ივნისი, 19:00 საათი
ადგილმდებარეობა: A409 აუდიტორია (ი. ჭავჭავაძის გამზ. N32), ილიას სახელმწიფო უნივერსიტეტი
დასწრება თავისუფალია.

ილიაუნის ლიტერატურულ კლუბში: ჯონათან ფრენზენის რომანის „შესწორებები“ პრეზენტაცია
2019-06-06 19:00
6 ივნისს, 19:00 საათზე, ილიაუნის წიგნის სახლ „ლიგამუსში“ ილიას სახელმწიფო უნივერსიტეტის ლიტერატურული კლუბი და ბაკურ სულაკაურის გამომცემლობა გეპატიჟებათ ჯონათან ფრენზენის რომანის „შესწორებები“ პრეზენტაციაზე.
წიგნი თამარ ჯაფარიძემ თარგმნა და მას გამომცემელი ლუკა გრიგოლია და მთარგმნელი გურამ ღონღაძე წარადგენენ.
წიგნის შესახებ
ხანდაზმული ინჟინერი ალფრედ ლამბერტი და მისი მეუღლე ინიდი მარტო ცხოვრობენ აშშ-ის შუა დასავლეთის ქალაქ სენტ-ჯუდში. ზრდასრული შვილები – გარი, ჩიპი და დენიზი – კარგა ხანია, გაფანტულან და ყოველ მათგანს საკუთარი ცხოვრება აქვს. მამას თანდათანობით ებინდება გონება და დედა ცდილობს, თავი მოუყაროს შვილებს, რადგან უნდა, რომ შობა ყველამ ერთად გაატაროს უკანასკნელად…
ესაა ოჯახური საგა, რომელშიც ყოფითი ამბები ამერიკის თანამედროვე ცხოვრების ფონზე ვითარდება. წიგნის გმირებს უყვართ ერთმანეთი, სძულთ, ეხმარებიან გაჭირვებაში… რთული ოჯახური ურთიერთობების ამ მოზაიკიდან შეიძლება არა მარტო ამერიკული, არამედ ზოგადად ადამიანური ცხოვრების სურათის აწყობა, რომელზეც თითოეული მკითხველი ბევრ ცხოვრებისეულ რამეს იცნობს. შემთხვევითი არ არის, რომ ამ რომანმა საოცარი პოპულარობა მოიპოვა, როგორც აშშ-ში, ასევე ევროპაში.
თანამედროვე ამერიკელი მწერალი, ჯონათან ფრენზენი (დ. 1959) რომანმა „შესწორებები“ (2001) ამერიკული ლიტერატურის კლასიკოსთა რიგებში ჩააყენა. წიგნი გამოცემისთანავე 35-ზე მეტ ენაზე ითარგმნა და მილიონობით ტირაჟით გაიყიდა. ავტორს აშშ-ის ყველაზე პრესტიჟული ლიტერატურული ჯილდოები – „წიგნის ნაციონალური პრემია“ (2001) და „ჯეიმზ თ. ბლეკის მემორიალური პრიზი“ (2002) მიენიჭა.

დრო: 6 ივნისი, 19:00 საათი
ადგილმდებარეობა: წიგნის სახლი „ლიგამუსი“ (ი. ჭავჭავაძის გამზ. N32), ილიას სახელმწიფო უნივერსიტეტი
დასწრება თავისუფალია.

კარლოს რეიგადასის ფილმის „სინათლე წყვდიადის შემდეგ“ ჩვენება და დისკუსია
2019-06-06 20:00
ხუთშაბათს, 6 ივნისს, 20:00 საათზე, ილიაუნის A101 აუდიტორიაში, სტუდენტური კინოკლუბი “CinExpress”, წარმოგიდგენთ მექსიკელი რეჟისორის, კარლოს რეიგადასის ფილმს, „სინათლე წყვდიადის შემდეგ“. ფილმს მიღებული აქვს საუკეთესო რეჟისურის პრიზი კანის კინოფესტივალზე.
ფილმის ლოგ ლაინი:
ხუანი და ნატალია მექსიკის მთებში მშვიდ ცხოვრებას გადაწყვეტენ.
ჩვენების შემდეგ გაიმართება დისკუსია.
რეჟისორი: კარლოს რეიგადასი
წელი: 2012
ხანგრძლივობა: 1 საათი, 55 წუთი
გახმოვანება: ორიგინალი, ინგლისური სუბტიტრებით
დრო: 6 ივნისი, 20:00 საათი
ადგილმდებარეობა: A101 აუდიტორია (ი. ჭავჭავაძის გამზირი N32), ილიას სახელმწიფო უნივერსიტეტი
დასწრება თავისუფალია

სტუდენტური ოლიმპიადა 2019 - ფინანსურ და მმართველობით აღრიცხვაში
2019-06-07 11:21
26 სექტემბერს, 14:00 საათზე, საქართველოს უნივერსიტეტში (თბილისი, კოსტავას 77ა) ააიპ „ბუღალტრული აღრიცხვის, ანგარიშგებისა და აუდიტის რეფორმების მხარდაჭერის ეროვნული ფონდი“ კერძო და საჯარო სტრუქტურებთან თანამშრომლობით მართავს სტუდენტურ ოლიმპიადას ფინანსურ და მმართველობით აღრიცხვაში.
წესები და პირობები:

სტუდენტურ ოლიმპიადაში მონაწილეობა შეუძლიათ ბაკალავრისა და მაგისტრატურის საფეხურის სტუდენტებს;
ოლიმპიადის მონაწილეები ჩააბარებენ 3-საათიან ტესტს, რომელსაც შეადგენს მაღალკვალიფიციური კომისია; კონკურსის ჟიურიში მონაწილეობას მიიღებს CIMA ევრაზიის დირექტორი.

გამარჯვებული სტუდენტებისთვის დაწესებულია სტაჟირება საუკეთესო ქართულ აუდიტორულ და საკონსულტაციო კომპანიებში. ასევე გათვალისწინებულია ფულადი ჯილდოები:
I ადგილი: 1000 ლარი
I I ადგილი: 700 ლარი
I I I ადგილი: 500 ლარი
I V – VII ადგილები: 300-300 ლარი
VIII – X ადგილები: 200-200 ლარი
100 საუკეთესო მონაწილეს საჩუქრად გადაეცემა სპეციალური სამახსოვრო წიგნი „ააფის“ კითხვა-პასუხის კრებული ბუღალტერიაში.
დაინტერესების შემთხვევაში დარეგისტრირდით ბმულზე: ოლიმპიადა

ილიაუნის ჩემპიონატი ბოულინგში – 2019
2019-06-07 14:11
25 ივნისს ილიას სახელმწიფო უნივერსიტეტის სტუდენტურ საქმეთა დეპარტამენტი გამართავს შიდასაუნივერსიტეტო ჩემპიონატს ბოულინგში (4vs4).
შეჯიბრებაში მონაწილეობა შეუძლიათ მხოლოდ ილიაუნის სტუდენტებს. თითოეული გუნდის წევრთა რაოდენობაა 4.
ჩემპიონატი გაიმართება ბოულინგბარში „Ballroom“ (სავაჭრო ცენტრი „გალერია თბილისი”).
გთხოვთ, დაინტერესების შემთხვევაში შეავსოთ ელექტრონული სარეგისტრაციო ფორმა: https://forms.gle/ei6bQ5nNWbv9AoN69
რეგისტრაციის ბოლო ვადა: 23 ივნისი

საკონტაქტო ინფორმაცია
Facebook-გვერდი: iliaunistudentaffairs
Facebook-ჯგუფი: iliauni.sport
ტელ.: (+995 514) 778989; (032 2) 22 00 09 (270)
ელფოსტა: student.affairs@iliauni.edu.ge
მის.: ქ. ჩოლოყაშვილის გამზირი N3/5, ოთახი F105

საჯარო ლექცია „აკადემიური ჟურნალები, ციტირების ინდექსი და აქტიური აკადემიური პროფილის მართვა“
2019-06-07 16:00
7 ივნისს, 16:00 საათზე, ილიას სახელმწიფო უნივერსიტეტის A101 აუდიტორიაში სოციალურ მეცნიერებათა ცენტრი გიწვევთ საჯარო ლექცია/სემინარზე: „აკადემიური ჟურნალები, ციტირების ინდექსი და აქტიური აკადემიური პროფილის მართვა“.
სემინარს გაუძღვება დოქტორი არჩილ ჩოჩია, პოლონელი მეცნიერის, ორგზის ნობელის ლაურეატ მარი სკლადოვსკა-კიურის მკვლევარი (ტალინის ტექნოლოგიური უნივერსიტეტი).
სემინარი საინტერესო იქნება უნივერსიტეტის აკადემიური პერსონალის, მაგისტრატურისა და დოქტორანტურის სტუდენტებისათვის.
მომხსენებლის შესახებ
დოქტორი არჩილ ჩოჩია ტალინის ტექნოლოგიურ უნივერსიტეტთან (ტალტექი) 2009 წლიდან თანამშრომლობს. იგი არის ტალტექის იურიდიული სკოლის მკვლევარი და სადოქტორო სკოლის კოორდინატორი, ასევე აკადემიური ჟურნალის Baltic Journal of European Studies რედაქტორი; 2013 წელს დაიცვა სადოქტორო დისერტაცია ტალინის ტექნოლოგიურ უნივერსიტეტში. წინა პერიოდში სწავლობდა სკრანტონის უნივერსიტეტში, აშშ-სა და თბილისის სახელმწიფო სამედიცინო უნივერსიტეტში. 50-ზე მეტი ჟურნალის, წიგნის თავისა და საკონფერენციო მოხსენების ავტორია. მისი კვლევითი ინტერესებია: იურისპრუდენცია და ტექნოლოგიები, ეთიკის საკითხები, ევროკავშირის კვლევები, ევროინტეგრაცია.
****
ღონისძიება ტარდება სოციალურ მეცნიერებათა ცენტრის პროექტის „Shadow: ჩრდილოვანი ეკონომიკისა და პრაქტიკების კვლევა ყოფილი საბჭოთა კავშირის რეგიონში“ ევროკავშირის მარი სკლადოვსკა კურის ინოვაციური ტრენინგების ქსელის პროგრამის (MSCA-RISE-2017) ფინანსური მხარდაჭერით.

დრო: 7 ივნისი, 16:00 საათი
ადგილმდებარეობა: A101 აუდიტორია (ი. ჭავჭავაძის გამზ. N32), ილიას სახელმწიფო უნივერსიტეტი
დასწრება თავისუფალია.

საჯარო ლექცია „კულტი და რიტუალი უახლესი ისტორიულ-ეთნოგრაფიული და არქეოლოგიური მონაცემების შუქზე“
2019-06-07 18:00
7 ივნისს, 18:00 საათზე, ილიას სახელმწიფო უნივერსიტეტის E 207 აუდიტორიაში პროფ. პაატა ბუხრაშვილი წაიკითხავს საჯარო ლექციას თემაზე: ,,კულტი და რიტუალი უახლესი ისტორიულ-ეთნოგრაფიული და არქეოლოგიური მონაცემების შუქზე“.
დრო: 7 ივნისი, 18:00 საათი
ადგილმდებარეობა: E 207 აუდიტორია (ქ. ჩოლოყაშვილის გამზ. N3/5), ილიას სახელმწიფო უნივერსიტეტი
დასწრება თავისუფალია.

LECTURA DANTIS /დანტეს წაკითხვა – ოცდამეცხრამეტე ქება
2019-06-07 19:00
7 ივნისს, 19:00 საათზე, ილიას სახელმწიფო უნივერსიტეტის წიგნის სახლში „ლიგამუსი“ ყოველკვირეული შეხვედრების ციკლის Lectura Dantis ფარგლებში გაიმართება შეხვედრა, სადაც წავიკითხავთ და გავაანალიზებთ ოცდამეცხრამეტე ქებას.
შეხვედრების ციკლი ეძღვნება დანტეს „ღვთაებრივი კომედიის“ ნელსა და დაკვირვებულ წაკითხვა-ანალიზს.
პროფესორმა ნოდარ ლადარიამ თითქმის დაასრულა ევროპული და მსოფლიო ლიტერატურის ამ უმნიშვნელოვანესი წიგნის ახალი პროზაული თარგმანი და სწორედ ეს, ჯერ კიდევ გამოუქვეყნებელი ქართული ტექსტი გახდება შეხვედრების კითხვისა და განხილვის საგანი.
შეხვედრების ციკლის მიზანია დანტეს, როგორც ევროპულ კულტურაზე რეფლექსიის გამორჩეული ობიექტის, და დანტეს, როგორც ევროპული კულტურის თვითრეფლექსიის განსაკუთრებული ფიგურის, ანალიზი, რათა უკეთ შევძლოთ იმის გაგება, თუ რა არის ის, რასაც დღეს ჩვენ ევროპას ვუწოდებთ.

დრო: 7 ივნისი, 19:00 საათი
ადგილმდებარეობა: წიგნის სახლი „ლიგამუსი“ (ილია ჭავჭავაძის გამზ. N32), ილიას სახელმწიფო უნივერსიტეტი
დასწრება თავისუფალია.

ფრანგ ფსიქოანალიტიკოსთა საჯარო ლექცია ფსიქოანალიზისა და ფსიქოპათოლოგიის ფუნდამენტურ ცნებებზე
2019-06-08 18:30
8 ივნისს, 18:30 საათზე, ილიას სახელმწიფო უნივერსიტეტის E207 აუდიტორიაში, ასოციაცია „ქართული ფსიქოანალიტიკური სივრცე“ და ასოციაცია „მწვანე სახლი“ საქართველოში საფრანგეთის საელჩოსა და ილიას სახელმწიფო უნივერსიტეტის თანადგომით გამართავს საჯარო ლექციას ფსიქოანალიზისა და ფსიქოპათოლოგიის ფუნდამენტურ კონცეპტებზე.
თემები:

მამის კონცეპტი ფროიდთან და ჟაკ ლაკანთან: მამის სახელი და მამის ფუნქცია ლაკანის მიხედვით“

მომხსენებელი – ოლივიე დუვილი

ოიდიპოსის სამი დრო-ოიდიპოსის კომპლექსი ლაკანთან

მომხსენებელი – კატრინ სალადენი
მომხსენებელთა შესახებ:
ოლივიე დუვილი– ფსიქოანალიტიკოსი, ანთროპოლოგი, Paris 10-Nanterre-ისა და Paris 7 Denis-Diderot-ის უნივერსიტეტების პროფესორი, ფსიქიატრიის განვითარების ასოციაციის საპატიო წევრი, ევროპის ფსიქოანალიტიკური ფონდაციის სამეცნიერო კომიტეტის წევრი, საფრანგეთის ანთროპოლოგთა ასოციაციის საპატიო წევრი, 300-ზე მეტი სტატიისა და რამდენიმე წიგნის ავტორი.
კატრინ სალადენი– ფსიქოანალიტიკოსი, პარიზის ფსიქოანალიტიკური ფორმაციისა და ფროიდიანული კვლევის ასოციაციის წევრი (Espace Analytique), რამდენიმე წიგნისა და სტატიის ავტორი, ბავშვთა ფსიქოანალიტიკოსი პედოფსიქიატრიის სექტორში, ასოციაცია „მწვანე სახლის“ თანადამფუძნებელი (თბილისი, 2006 წ.).
სამუშაო ენა: ფრანგული (უზრუნველყოფილი იქნება სინქრონული თარგმანი)
დრო: 8 ივნისი, 18:30 საათი
ადგილმდებარეობა: E 207 (ჩოლოყაშვილის 3/5)
დასწრება თავისუფალია.

საერთაშორისო კონფერენცია International Academic Conference on Social Problems
2019-06-10 11:30
10 ივნისს, 11:30 საათზე, ილიას სახელმწიფო უნივერსიტეტის E 207 აუდიტორიაში ჩატარდება საერთაშორისო კონფერენცია International Academic Conference on Social Problems.
კონფერენციას აქვს „პანევროპული“ მიმართულება, ყოველ წელს ევროპის სხვადასხვა ქვეყანაში იმართება. წელს მისი ჩატარება გადაწყდა საქართველოში ილიას უნივერსიტეტის ეგიდით.
კონფერენციის ორგანიზატორები: პროფ. პიოტრ ნოვაკოვსკი (რჟეშოვის უნივერსიტეტი, პოლონეთი), პროფ. მალხაზ მაყაშვილი (ილიას უნივერსიტეტი, საქართველო).
საკითხები:

საზოგადოებრივი პრობლემები, რომლებიც იწვევს საზოგადოების წევრების გამიჯვნას საზოგადოებრივი ცხოვრებისაგან: კომუნალიზმი, კასტეიზმი, რეგიონალიზმი, სიღარიბე.

საზოგადოებრივი ცხოვრებისათვის ხელისშემშლელი ფაქტორები: წამალდამოკიდებულება, ალკოჰოლიზმი, მენტალური დაავადებები, პროსტიტუცია, ვანდალიზმი და სხვ.

პოლონელი პროფესორები Dr. Piotr Nowakowski (რჟეშოვის უნივერსიტეტი, ლუბლინი), Dr. Mateusz Szast (კრაკოვის პედაგოგიური უნივერსიტეტი), Prof. Robert Ptaszek (იოანე პავლე მეორის კათოლიკური უნივერსიტეტი, ლუბლინი), Dr. Lukas Szwejka (იაგელონიის უნივერსიტეტი, კრაკოვი), Mariusz Gajewski, PhD (კრაკოვის იოანე პავლე მეორის პონფიკური უნივერსიტეტი), Prof. Zofia Dołęga, Hab. PhD (კატოვიცეს სოციალურ და ჰუმანიტარულ მეცნიერებათა), Anna Zbrożyna-Tutak, MA (იოანე პავლე მეორის კათოლიკური უნივერსიტეტი, ლუბლინი) წაიკითხავენ მოხსენებებს შემდეგ თემებზე:

Loneliness of children and adolescents: psychological, pedagogical and existential perspective

Religious challenges facing modern European societies

Drifting individuals: the problem of identity of modern migrating man based on the field research conducted in Ireland

Major premises of the governmental Mum 4+ program in Poland

Social control mechanisms and stigmatization

Patriotic values education based on the experiences of Public Elementary School No. 11 in Stalowa Wola

კონფერენციაში მონაწილეობა და მოხსენების წაკითხვა შეუძლიათ ილიას უნივერსიტეტის დოქტორანტებსა და პროფესორებს.
მსურველებს გთხოვთ, რეგისტრაციის გასავლელად დაუკავშირდეთ კონფერენციის ორგანიზატორს malkhaz_makashvili@iliauni.edu.ge
ამავე მისამართზე უნდა გაიგზავნოს მოხსენების გაფართოებული რეზიუმე ინგლისურ ენაზე.
რეზიუმეს სტრუქტურა: 600 ან მეტი ნიშანი, 1. სათაური, ავტორების გვარები და ინიციალი, სამუშაო ადგილი და მომხსენებლის ფოსტის მისამართი (არ შედის 600 ნიშანში); 2. პრობლემის მოკლე დახასიათება; 3. მეთოდი; 4. შედეგები; 5. დისკუსია და დასკვნა. რეზიუმეს ნუ დაურთავთ ლიტერატურის სიას; შრიფტი Times New Roman, 11, 1.5
მოხსენებებს შეარჩევს კონფერენციის აკადემიური კომიტეტი (პროფ. ნოვაკოვსკი, პროფ. მაყაშვილი).
საუკეთესო მოხსენებები, სტატიად გაფორმებული (ინგლისურ ენაზე), უფასოდ დაიბეჭდება პოპონურ სამეცნიერო ჟურნალში.

სამუშაო ენა: ინგლისური
დრო: 10 ივნისი, 11:30 საათი
ადგილმდებარეობა: E 207 აუდიტორია (ქ. ჩოლოყაშვილისგამზ. N3/5), ილიასსახელმწიფოუნივერსიტეტი
დასწრება თავისუფალია.
2019 წელი

საჯარო ლექცია „ლიდერობა 21-ე საუკუნეში“
2019-06-10 17:00
10 ივნისს, 17:00 საათზე, ილიას სახელმწიფო უნივერსიტეტის E405 აუდიტორიაში ილიაუნის ბიზნესის სკოლის ოთხივე კურსის დაინტერესებულ სტუდენტებს ვიწვევთ თიბისი ბანკის გენერალური დირექტორის მოადგილის (მცირე, საშუალო და მიკრო სეგმენტის საბანკო მომსახურება) ნიკოლოზ ქურდიანის საჯარო ლექციაზე: „ლიდერობა 21-ე საუკუნეში “.
მომხსენებლის შესახებ
ნიკოლოზ ქურდიანი საბანკო ინდუსტრიაში ათ წელზე მეტხანს მუშაობს, აქედან ხუთი წელი –უნიკრედიტჯგუფზე ავსტრიაში, თურქეთსა და ყაზახეთში. თიბისი ბანკამდე, 2014 წელს, იყო კასპი ბანკის – ყაზახეთის წამყვანი საცალო ბანკის – მმართველი დირექტორი. 2007 წელს, ბიზნესის ადმინისტრირების მაგისტრის (MBA) ხარისხის მიღებამდე, მუშაობდა საცალო საბანკო მომსახურების განყოფილების ხელმძღვანელად ბანკ „რესპუბლიკა საქართველოში“, სოსიეტე ჟენერალ ჯგუფში. ასევე ეკავა სხვადასხვა პოზიცია საქართველოს ბანკში (2003-2006 წლებში). ნიკოლოზ ქურდიანს აქვს გამოცდილება აკვიზიციის შემდგომ ინტეგრაციასა და რესტრუქტურიზაციაში, ასევე საცალო სეგმენტისა და მცირე და საშუალო საწარმოთა საბანკო მომსახურებაში. 2008-2010 წლებში იყო გაყიდვების მხარდაჭრის უფროსი ექსპერტი UniCredit Group-ში, Bank Austria-ის ცენტრალური და აღმოსავლეთ ევროპის საცალო მოსახურების განყოფილებაში, სადაც თურქეთზე, ყაზახეთზე, უკრაინასა და სერბეთზე იყო პასუხისმგებელი. 2010-2013 წლებში საცალო განყოფილების ხელმძღვანელად მუშაობდა ყაზახეთში UniCredit Group-ში, ATF Bank-ში; ნიკოლოზმა 2007 წელს ბიზნესის ადმინისტრირების მაგისტრის ხარისხი (MBA) მიიღო IE ბიზნესსკოლაში. ასევე ფლობს საერთაშორისო ეკონომიკის მაგისტრის ხარისხის საქართველოს ტექნიკური უნივერსიტეტისგან. ბიზნესის ადმინისტრირების ბაკალავრის ხარისხი მიიღო გერმანიაში, Ruhr-University Bochum-ში და კავკასიის ბიზნესსკოლაში.
შეხვედრაზე დასწრების მსურველებმა 10 ივნისის 12:00 საათამდე უნდა გაიარონ ელექტრონული რეგისტრაცია: https://forms.gle/qpT8R8BwoYpfH8NS9
*პროგრამის „სახელმწიფო სტიპენდიები სტუდენტებს“ ფარგლებში არსებულ კონკურსში ამ საჯარო ლექციაში მონაწილეობა შეფასდება 1%-ით.
შეგახსენებთ, რომ სასტიპენდიო კონკურსის მონაწილეებმა ელექტრონული რეგისტრაციის გარდა უნდა გაიარონ რეგისტრაცია შეხვედრის დაწყებისას და დასრულებისას, რისთვისაც საჭიროა პირადობის დამადასტურებელი მოწმობა.

სტიპენდიის კონკურსში მონაწილეთათვის რეგისტრაციის დაწყების დრო: 16:45 საათი
დრო: 10 ივნისი, 17:00 საათი
ადგილმდებარეობა: E405 აუდიტორია (ქ. ჩოლოყაშვილის გამზ. №3/5), ილიას სახელმწიფო უნივერსიტეტი

საკონსულტაციო შეხვედრა რეზიუმეს შედგენასთან დაკავშირებით
2019-06-10 19:38
13 ივნისს, ხუთშაბათს, 16:00-დან 18:00 მდე, სტუდენტურ საქმეთა დეპარტამენტის ორგანიზებით ილიაუნის F 104 შეხვედრების ოთახში გაიმართება საკონსულტაციო შეხვედრა რეზიუმეს შედგენასთან დაკავშირებით.
ილიაუნის კარიერული განვითარების სერვისების წარმომადგენლები სტუდენტებსა და კურსდამთავრებულებს მისცემენ რჩევებს, უკუკავშირს და გაუწევენ კონსულტაციას არსებული ან/და ახალი რეზიუმესა და CV-ს შედგენასთან დაკავშირებით.
შეხვედრაზე შეგიძლიათ იქონიოთ ამობეჭდილი რეზიუმეს ეგზემპლარი (არსებობის შემთხვევაში).
შეხვედრაზე დასწრების მსურველებმა შეავსეთ სარეგისტრაციო ბმული.
საკონსულტაციო შეხვედრები გაიმართება მცირერიცხოვან ჯგუფებთან ეტაპობრივად.

პირველი შეხვედრის დრო: 13 ივნისი, 16:00 საათი
დარეგისტრირებული სტუდენტები იმეილზე მიიღებენ ინფორმაციას შეხვედრის ჯგუფის, ადგილისა და დროს შესახებ.

ოლივიე დუვილის ლექციები
2019-06-11 11:00
11 და 12 ივნისს, ილიას სახელმწიფო უნივერსიტეტის A101 აუდიტორიაში ფსიქოანალიტიკოსი, ანთროპოლოგი, პროფესორი ოლივიე დუვილი გამართავს საჯარო ლექციებს ფსიქოანალიტიკური ანთროპოლოგიის კონცეპტებზე.
11 ივნისი, 11:00 საათი
დევნილობის კლინიკა დღეს ფსიქოანალიტიკური ანთროპოლოგიის ჭრილში
12 ივნისი,17:00 საათი
ჯადოქრობისა და მაგიის საკითხი დღეს და გუშინ ფსიქოანალიტიკური ანთროპოლოგიის ჭრილში
მომხსენებლის შესახებ
ოლივიე დუვილი, ფსიქოანალიტიკოსი, ანთროპოლოგი, პარიზის ნანტერისა და დენის დიდროს უნივერსიტეტების პროფესორი, ფსიქიატრიის განვითარების ასოციაციის საპატიო წევრია, ასევე ევროპის ფსიქოანალიტიკური ფონდაციის სამეცნიერო კომიტეტის წევრი და საფრანგეთის ანთროპოლოგთა ასოციაციის საპატიო წევრი; 300-ზე მეტი სტატიისა და რამდენიმე წიგნის ავტორია.
სამუშაო ენა: ფრანგული (უზრუნველყოფილი იქნება სინქრონული თარგმანი)
ადგილმდებარეობა: ილიას სახელმწიფო უნივერსიტეტის A101 აუდიტორია (ი. ჭავჭავაძის გამზ. №32)
დასწრება თავისუფალია.
